Cornell University
Store norske leksikon,Samfunn,Utdanning og forskning,Forskning og høyere utdanning,Internasjonale universiteter og høgskoler
Cornell University er et av de mest ansette universitetene i USA. Det ble grunnlagt i 1865, hovedsakelig ved hjelp av donasjoner fra Ezra Cornell.
Det ligger i et stort parkområde, som utgjør bare en liten del av dets grunneiendom på cirka 12 000 dekar i og ved byen Ithaca i delstaten New York.Foruten de vanlige fakultetene omfatter det en anerkjent teknisk høyskole og et fakultet for hotellfag. Til universitetet er videre knyttet delstaten New Yorks landbruks- og veterinærhøyskole, som blant annet har en rekke forsøksgårder på universitetets grunn. Det medisinske fakultetet ligger i New York City.Cornells bibliotek har blant annet en rikholdig samling av islandsk og norrøn litteratur. Grunnstammen i denne samlingen er D. W. Fiskes bibliotek. Han var en tid professor ved Cornell University og skjenket sin boksamling til universitetet. Det inneholder også en verdifull Dante- og Petrarca-samling.Universitetet har cirka 24 000 studenter (2019). Les mer i Store norske leksikon høyskole Eksterne lenker Cornell University